任彥蘖

任彥蘖（），字勵卿，號廉所，山東都司任城衛軍籍（滋阳县人）。明朝政治人物、進士出身。

生平
萬曆十六年（1588年）戊子科山東鄉試舉人，十七年（1589年）己丑科進士，本年八月初授中書舍人，二十一年擢南京户科给事中《萬曆十七年己丑科進士履歷》：任彦蘖，廉所，詩五房，丁巳五月二十二日生。任城衛人，戊子鄉試，三甲八十三名。户部政，八月授中書舍人，癸巳選南户科給事中，甲午降山西崞縣丞，本年革职为民。。二十二年（1594年）以何选革职爲民事，抗章論救，語侵閣臣。帝復怒，謫彥蘗於外，降山西崞縣丞，旋以言官論救，斥彥蘗為民《明史·何选传》：选以争國本事，謫湖廣布政司照磨。稍遷南京通政司經歷。刑部缺員外郎，吏部擬用選。帝憾未釋，謂特降官不當推舉，切讓尚書孫丕揚等，謫文選郎中馮生虞、員外郎馮養志等極邊，而斥選為民。以閣臣言，稍寬生虞、養志等罰。南京給事中任彥蘗抗章論救，語侵閣臣。帝復怒，謫彥蘗於外，生虞仍以雜職調邊方。旋以言官論救，並斥彥蘗為民。万历二十二年八月庚戌， 上嗔吏部推建言降谪御史何选为刑部主事，革选职为民；司官冯生虞等俱降极边杂职用。大学士赵志皋等疏救，得旨：司官为首者降一级调外任，馀各罚俸一年，何选不许朦胧推用。万历二十二年九月庚子， 上因南京户科任彦檗疏，降处吏部司官黄□□晋、冯生虞等，辅臣赵志皋等疏救，且云昨见任彦檗奏谓臣等于得罪诸臣，阳为申救，阴实挤之，此等屈抑， 圣心自明，何敢置辩。今乃复为救解者，亦以国体所在，不敢不竭其诚耳。得旨：冯养志等姑免降调，各罚俸一年；冯生虞、黄□□晋、任彦檗俱遵前旨行。。家居近三十年，萬曆四十六年以病卒于家，年六十二《明故徵仕郎南京户科给事中廉所任公墓铭》 赐进士第中宪大夫山西等处提刑按察司副使兼布政使司右参议峄山人潘榛撰文封朝列大夫山东都转运盐使司同知眷生孔贞丛行状赐进士第中宪大夫四川布政使司右参议兼按察司佥事兄任彥棻篆盖山东兖州府滋阳县廪生侄任显忠书丹 廉所先生讳彦蘖，字励卿，其先山西文水人也。国初以从军东徙，因而隶卫任城，家焉。高曾以下五世至考峄峰公，讳瀛，登嘉靖乙未进士。时世庙亲策士，公廷对称旨，特录之，改翰林院庶吉士。不由阁选，盖异数也。历户、兵两垣谏，有直声。累官大中丞，开府郧阳，秦楚间人吏颂威德，于今不衰。偕妣胡恭人，以年齿渐登犹艰于嗣，乃致中丞归。置韦养人佐室，始举子二，长参藩君彦棻，先生其次也。先丞得先生晚，钟爱殊甚。先生蚤而颖慧，丰姿都异，同兄受经，或谈古昔，及汲长孺、魏郑公事，向慕之。中丞调之曰：“孺子胡远取，乃翁自有家法也！”则为说向在谏垣蹇谔风规，先生踊跃曰：“我亦饶为！”中丞更器重之。居无几，韦及中丞相继捐馆，先生哀毁如成人礼。中丞廉于官，无所遗，先生屡空，宴如也。日惟与兄读遗书，以期再振家声。今上之戊子，先乃兄举省闱，明年上春官、成进士，授中书舍人。舍人无所事，日寻国家之典常考绎之。若边、若海、若漕、若河、若盐、若茶、若屯、若马、若宗藩、若勋戚，以及羁縻诸夷及舆地沿革、户口，繁简之类，皆能识其要领，悉其利弊，可见之施行也。癸巳，选南京户科给事中。先生自惟曰：“吾少轻自许，即以能言对先人。不谓言责身之矣，可负乎！”又以国惟人为急，人惟黜陟当为急，言官能翼君之而陟之，斥人而黜之，天下可无烦理也。属内察有所显融者，若而人未协舆论，先生首疏抗救，拂权贵意，得旨外谪先生丞崞县。一时台省哗然，各列名疏先生冤，乞还先生职，益拂旨，削先生籍。先生当拂衣归，略无介，叹曰：“言之弃者，忠之薄也，吾忠之不足，其何怼！”遂以纯忠名其子。抵里后，葛巾野服，一切轩车之过存者，俱谢绝焉。然闻朝有一政善，则喜形于色。若四方称水旱及里闬之中有心非海议时事者，辄忧之不知所出。忠君爱国，未尝一日置也。已而国庆覃恩，上颇念诸以言废者，诏仍冠带焉。先生即稽首北面谢，冠带出见客，曰：“君赐，不敢不荣也。”越数年，上推慈圣皇太后意，诏起旧谏臣，皆知县；朝议以诸耆旧《诗》所谓“老成人”，将旦夕藉枢要，何一同之尹，区为且监若守，率少年承学辈莅临之，奈何！称不便，再疏取裁。先生闻之，曰：“知县亦圣恩也，人臣惟天子命耳，可择官耶？”已而疏不报，遂寝知县议。或仍以原官起先生者，或有以升职起先生尚宝卿贰者，章靡日不上，而竟不得命。今戊午春，或谓上转圜有机矣，世方幸先生一起，而人日之辰，遽以疾一夕卒，哀哉！先生居乡殆三十年，解官之逾岁，参藩君始成进士。而先生不以己之失职为戚，而惟以兄之通籍为喜也。卒之时，参藩君官川西，适以入贺过里，相聚甚相欢，迄永诀，止以报国勉参藩君，不及私。元配孔孺人，先卒二十馀年，先生重伉俪，不置继。与人不为城府，而人有邪正，情以疏密，高下在心，井井也。执交半当路，无请托。遇有军民便苦，秘白吏，兴除之，不任德。茕独无告，岁时量为赡赈。晚年颇游于医间，尝自合药饵以资病者，全活甚多。就木之后，自缙绅衿佩戚友以及闾里鳏寡之俦，无问识不识，俱痛惜焉。生嘉靖丁巳五月二十二日，迄戊午，享年六十有二。先卒之元配孔氏，至圣裔泽州判官彦述女；二室曰孙、曰张。子二，长纯忠，邑廪庠生，孔出，娶新津令李铠女，继娶明经王援女；次舒忠，张出，聘孝廉朱光熙女。女五：一适鲁藩仪宾张梦符男邑庠生所养，一适孝廉陈所闻男武生于上，俱孔出。一适鲁藩中尉颐口，孙出；一适鳳阳都阃陈贞元男武举生奇策；一受至圣裔运司同知贞丛男尚逊聘，俱张出。卜于四月七日葬于祖兆，启孺人之寰合焉。参藩君走使至邹，纯忠并以二运孔君所为状示而请铭。。

 家族 
曾祖任孜。祖父任珍，寿官、封中宪大夫順天府府丞。父任瀛，字登之，号峄峰，嘉靖乙未（1535年）进士。嫡母胡氏，敕封恭人；生母韋氏，敕封孺人。永感下。兄任彦棻，万历乙未（1595年）进士，官四川參議。

 参考资料 

Y
Category:兖州人
Category:明朝中書舍人
Category:南京戶科給事中